OpenLLM-France/wikimedia huggingface dataset:
# Anderson (Texas)

Anderson Texasko hiri bat da. Grimes konderrian kokatua dago. 2010ean 222 biztanle zituen, 1,33 kilometro koadrotan banatuta.

## Ikus, gainera

* Grimes konderria

## Kanpo estekak

* Datuak: Q491462
* Multimedia: Anderson, Texas / Q491462
# Anders Zorn

Anders Leonard Zorn (Mora, Dalarna 1860ko otsailaren 18-ibidem, 1920ko abuztuaren 22) inpresionismoaren margolari, eskultore eta grabatzaile suediarra izan zen.

## Biografia

Grudd Anna Andersdotter suediar nekazariaren eta Leonhard Zorn alemaniar garagardogilearen seme naturala izan zen. Ez zuen aita ezagutu eta aitona-amonek hazi zuten. 1872an hasi zen Enköping eskolan ikasten. 1875ean Stockholmeko Arteen Akademian matrikulatu zen eta bertan ikasi zuen 1880ra arte. Ikasketak amaitu zituen urte berean Emma Lamm ezagutu zuen, gerora Emma Zorn (1860-1942) bezala ezagutua, familia aberats batetik zetorrena; 1885ean ezkondu ziren.

## Garrantzia

Anders Zornen originaltasuna bizitzak eta atmosferak markatutako bere lanetan datza. Oso ezaguna da bere erretratuei eta paisaiei esker baina batez ere egin zituen biluzi artistikoei esker; azken lan horien berezitasuna uraren eta hezetasunaren presentzia da. Esan daiteke Carl Larssonekin batera Suediako margolari ezagunena dela. Mora hirian bere lanei eskainitako museoa dago.

## Iruditegia
### Autoerretratuak

* Autoerretratua, datarik gabe.
* Autoerretratua, 1882.
* Autoerretratua modeloarekin, 1896.
* Autoerretratua berokiarekin, 1915.

### Erretratuak

* Oskar II.a Suediakoa, 1898.
* Bruno Liljefors margolaria, 1906.
* Emakumea larruzko berokiarekin.
* Hugo Resinger, 1907.

### Biluzi artistikoak

* Logelan.
* Bainu bat hartzen, 1906.
* Emakumea txalupan.
* Neska gaztea tailerrean.
* Dalarnako neskak bainatzen.

## Eskulturak

* Alma.
* Fauno eta Ninfa.

## Grabatuak

* Mary Thielska.
* Saint_Yves-en.
* Venus de la Vilette.
* Saint Gaudens_II.

## Bibliografia

* Birnbaum, Britta (1985). Paintings at Nationalmuseum. Stockholm: Nationalmuseum. ISBN 91-7100-273-1.
* Lidbeck, Sven (2007). Anders Zorn Etchings - Catalogue Raisonné 2007. Stockholm: Zorn Gallery. ISBN 978-91-631-8962-3.

## Erreferentziak

* ↑ https://www.petitpalais.paris.fr/sites/default/files/content/press-kits/dp_anders_zorn.pdf
* ↑ https://www.petitpalais.paris.fr/expositions/anders-zorn

## Kanpo estekak

* (Suedieraz):Zorn Museoaren webgune ofiziala.
* (Frantsesez):Zornen lanen kritika Artefields webgunean.
* (Gaztelaniaz):Zornen lanak.
* (Gaztelaniaz):"Anders Zorn: Errealismoa eta Inpresionismoa".
* Datuak: Q206820
* Multimedia: Anders Zorn / Q206820
# Anderson (Alabama)

Anderson Alabamako herri bat da. Lauderdale konderrian kokatua dago. 2010ean 282 biztanle zituen, 84,4 kilometro koadrotan banatuta.

## Ikus, gainera

* Lauderdale konderria

## Kanpo estekak

* Datuak: Q67955
* Multimedia: Anderson, Alabama / Q67955
# Anderson (Hego Carolina)

Anderson Ameriketako Estatu Batuetako hiri bat da. Anderson konderrian dago, Hego Carolina estatuan. 28.106 biztanle ditu, 37,561767 kilometro koadroko azaleran banatuta.

## Ikus, gainera

* Anderson konderria

## Kanpo estekak

* Datuak: Q1150893
* Multimedia: Anderson, South Carolina / Q1150893
# Anderson (Missouri)

Anderson Missourieko hiri bat da. McDonald konderrian kokatua dago. 2010ean 1.961 biztanle zituen, 5,33 kilometro koadrotan banatuta.

## Hiritar ezagunak

* Richard Corben (1940-), komikigilea.

## Ikus, gainera

* McDonald konderria

## Kanpo estekak

* Datuak: Q959704
* Multimedia: Anderson, Missouri / Q959704
# Jaungoikoa, aberria, erregea

Jaungoikoa, aberria, erregea (gaztelaniaz: Dios, patria, rey) karlismoaren goiburu hirukoitza da. 1814an, Vienako Batzarrean aldarrikatutako "Tronua eta Aldarea" goiburuaren baliokidea izan zen.
Zenbait aldaera izan zituen: Jaungoikoa, aberria, erregea, epaileak edo Jaungoikoa, aberria, foruak, erregea. Ignacio Baleztenak Oriamendiko Martxaren hitzak birmoldatu zituenean, goiburu honekin eman zion hasiera bere bertsioari.
1895ean Arana anaiek eusko abertzaletasunarentzat goiburua sortzeko orduan, Jaun-goikua eta Lagi-zaŕa aukeratu zuten, beste goiburu horren oihartzuna.

## Erreferentziak

* ↑ Rueda, Germán. La primera guerra carlista. Artehistoria.
* ↑ Villanueva, Javier. (2004). Manuel Calvo-García & William L. F. Festiner ed. Federalismo, nacionalismo y autodeterminación en el País Vasco. in: Federalismo/Federalism. Dykinson, 189-219 or..
* ↑ Ormaetxea, Xabier. (2015/06/20). «Del carlismo ‘per accidens’ al nacionalismo vasco» Deia.

## Kanpo estekak

* Datuak: Q5807625
* Multimedia: Dios, Patria, Rey / Q5807625
# Jaunpiebalga udalerria

Jaunpiebalga udalerria (letonieraz: Jaunpiebalgas novads) Letoniako udalerri bat da. 251 km²ko azalera du eta 2018ko datuen arabera 2086 biztanle zituen. Udalerriko hiriburua Jaunpiebalga da.

## Demografia
### Bilakaera demografikoa

* Biztanleriaren bilakaera
* Datu-iturria: Letoniako Estatistika Bulego Zentrala

## Erreferentziak

* ↑ Letoniako Estatistika Bulego Zentrala. (2018-10-08). Biztanleriaren bilakaera. (Noiz kontsultatua: 2019-02-14).

## Kanpo estekak

* Datuak: Q2306846
* Multimedia: Jaunpiebalga Municipality / Q2306846
# Jaunpur

Jaunpur (hindiz: जौनपुर; urduz: جون پور) Indiako Uttar Pradesh estatuko hiria da, Varanasi iparraldean, Gomti ibaiaren ertzean dago. Firuz Shah Tughlaq Delhiko sultanak 1359an sortua, hurrengo bi mendeetan izen bereko sultanerriko hiriburua izan zen. Burdinbidegune nagusia da Indiako iparraldean.

## Kanpo estekak

* Datuak: Q1025475
* Multimedia: Jaunpur / Q1025475
# Jauntsarats

Jauntsarats Basaburuko kontzejua eta aldi berean Basaburuko herriburua da. 2007ko urtarrilaren 1eko erroldaren arabera, kontzejuak 49 biztanle ditu.

## Haritz handiak

Zuhaitz aparta izendapena jaso duten bi haritz daude herrigunetik gertu: Kisulabeko haritza (10 metroko perimetroa duena), eta Behitikolandako haritza (8,40 metroko perimetroduna).

## Demografia eta biztanleria

Jauntsarasko biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 29 | 33 | 33 | 33 | 35 | 36 | 46 | 49 |

## Iruditegia

* Eliza.
* Beheitikolandako haritza
* Beheitikolandako haritza
* Kisulabeko haritza
* Kisulabeko haritza
* Kisulabeko haritza

## Kanpo estekak

* Datuak: Q585559
* Multimedia: Jauntsarats / Q585559
* ↑ «Jauntsarats | Euskal-Herria.Org» www.euskal-herria.org (Noiz kontsultatua: 2021-05-16).
* ↑ «Jauntsarasko haritza 1 (Kisulabeko Haritza) | Euskal-Herria.Org» www.euskal-herria.org (Noiz kontsultatua: 2021-05-16).
* ↑ «Jauntsaratsko haritza 2 (Beheitiko Landako Haritza) | Euskal-Herria.Org» www.euskal-herria.org (Noiz kontsultatua: 2021-05-16).
# Jauntxo

Jauntxoa Euskal Herrian udalerri edo eskualde bateko gizonik itzaltsuena zen. Boteretsuena zen eta uztarpean izan ohi zituen inguruko hautesle guztiak. Administrazioaren erabakiak kontrolatzen zituen, eta gobernuan ere eragiten zuen, probintziako gobernadorearen bidez. Hortixe zetorkion, hain zuzen, botere itzala.
Mesedeak eska eta egin zitzakeen, eta izapide eta zuzemenak bizkortu; ordainetan, inguruko hautesleak erabateko leialtasunez jokatzen zuten harekin. Gaur egun, Gaztelaniaz erabiltzen den kazike eta hortik eratorritako kazikismo hitza sistema politiko hori adierazteko erabiltzen da.

## Historia

Jauntxoak mende luzeetan izan ziren Euskal Herrian: agian ezagunenak Erdi Aroko Ahaide nagusiak izan ziren. XIX. mendean, sufragio zentsitarioarekin, jauntxoen sistemak indarra hartu zuen. Izatez, ez zen bakarrik Hego Euskal Herriko bereizitasun bat; Espainiako Erresuma guztian gertatzen zen ezaugarria zen.
Gaur egun duen esanahia XIX. mendean hartu zuen. Sufragio zentsitarioa indarrean jarri zenean, poliki-poliki, Hego Euskal Herriko eskualdeko eta hirietako jauntxo nagusiek aldez aurretik zer nahi zuten adosten hasi ziren. Horren arabera, emaitzak manipulatzen zituzten, baita horretarako bortizkeria erabili behar baldin bazuten ere.
Jauntxokeria bi eratakoa izan zitekeen: limurtzailea, jauntxoari obeditzea guztiz normaltzat edo, gutxienez, halabehar ezinbestekotzat jotzen zuena; edo bortxazkoa, goitik beherako neurri administratiboak aplikatzen zituena (jendea lanetik bota, isunak jarri...), horretan segurtasun-indarrak edo (jauntxoak ordaindutako) "borraren taldeak" erabiliz.

## Ikusi gainera

* Kazikismo
* Kazike
* Noblezia

## Kanpo estekak

* Datuak: Q31188459
# Jaundengo mendilerroa

Jaundengo mendilerroa Araban eta Trebiñu artean kokatuta dagoen mendilerro bat da. Bere punturik altuena Jaunden mendia da, 1.035 metrorekin.
Mendilerroan dagoen Jaunden mendiak ematen dio izena mendilerroari.

## Mendiak

* Jaunden, 1.035 m 42°38′30″N 2°37′03″W﻿ / ﻿42.6416159°N 2.6175067°W﻿ / 42.6416159; -2.6175067 (Araba)
* La Rasa, 977 m 42°38′55″N 2°37′41″W﻿ / ﻿42.6487378°N 2.6279789°W﻿ / 42.6487378; -2.6279789 (Araba)
* Avellano, 964 m 42°38′48″N 2°36′03″W﻿ / ﻿42.6467191°N 2.6007994°W﻿ / 42.6467191; -2.6007994 (Araba)
* Turizar, 921 m 42°39′03″N 2°39′46″W﻿ / ﻿42.6509621°N 2.6628816°W﻿ / 42.6509621; -2.6628816 (Araba)
* Pelada, 919 m 42°39′05″N 2°40′49″W﻿ / ﻿42.6514354°N 2.6803371°W﻿ / 42.6514354; -2.6803371 (Araba)
* Los Valletes, 877 m 42°39′27″N 2°38′29″W﻿ / ﻿42.657417°N 2.6414094°W﻿ / 42.657417; -2.6414094 (Araba eta Trebiñu arteko mugan)
* Urkiza, 846 m 42°39′38″N 2°37′40″W﻿ / ﻿42.6606874°N 2.6277125°W﻿ / 42.6606874; -2.6277125 (Araba eta Trebiñu arteko mugan)
* Garamendi, 841 m 42°39′28″N 2°42′37″W﻿ / ﻿42.6579092°N 2.7103433°W﻿ / 42.6579092; -2.7103433 (Araba)
* Urizaharra, 816 m 42°39′04″N 2°42′25″W﻿ / ﻿42.6512005°N 2.7069829°W﻿ / 42.6512005; -2.7069829 (Araba)
* Mendiluzia, 797 m 42°38′07″N 2°41′11″W﻿ / ﻿42.6351791°N 2.6864455°W﻿ / 42.6351791; -2.6864455 (Araba)
* Zabala, 794 m 42°40′16″N 2°40′50″W﻿ / ﻿42.6711°N 2.6805°W﻿ / 42.6711; -2.6805 (Araba eta Trebiñu arteko mugan)
* Krutzia, 787 m 42°39′52″N 2°39′06″W﻿ / ﻿42.6644369°N 2.6516191°W﻿ / 42.6644369; -2.6516191 (Araba eta Trebiñu arteko mugan)
* Goba, 773 m 42°40′15″N 2°37′57″W﻿ / ﻿42.6709598°N 2.632374°W﻿ / 42.6709598; -2.632374 (Araba eta Trebiñu arteko mugan)

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Jaundengo mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q30740808
# Jaunjelgava udalerria

Jaunjelgava udalerria (letonieraz: Jaunjelgavas novads) Letoniako udalerri bat da. 684 km²ko azalera du eta 2018ko datuen arabera 5252 biztanle zituen. Udalerriko hiriburua Jaunjelgava da.

## Demografia
### Bilakaera demografikoa

* Biztanleriaren bilakaera
* Datu-iturria: Letoniako Estatistika Bulego Zentrala

## Erreferentziak

* ↑ Letoniako Estatistika Bulego Zentrala. (2018-10-08). Biztanleriaren bilakaera. (Noiz kontsultatua: 2019-02-14).

## Kanpo estekak

* Datuak: Q2880128
* Multimedia: Jaunjelgava Municipality / Q2880128
# Jaunpils udalerria

Jaunpils udalerria (letonieraz: Jaunpils novads) Letoniako udalerri bat da. 209 km²ko azalera du eta 2018ko datuen arabera 2239 biztanle zituen. Udalerriko hiriburua Jaunpils da.

## Demografia
### Bilakaera demografikoa

* Biztanleriaren bilakaera
* Datu-iturria: Letoniako Estatistika Bulego Zentrala

## Erreferentziak

* ↑ Letoniako Estatistika Bulego Zentrala. (2018-10-08). Biztanleriaren bilakaera. (Noiz kontsultatua: 2019-02-14).

## Kanpo estekak

* Datuak: Q2072154
* Multimedia: Jaunpils Municipality / Q2072154
# Jaungoikoaren eskua

Jaungoikoaren eskua Diego Armando Maradona futbolari argentinarrak 1986ko ekainaren 22an Mexiko Hiriko Azteca estadioan jokatu zen 1986ko Munduko Futbol Kopako final-laurdenetarako Argentina eta Ingalaterraren arteko partidan eskuarekin sartutako golari ematen zaion izena da. Arautegi-kontrakoa, intentzionala eta erabakigarria izan zen Argentinarentzat, 2:1eko emaitzarekin. Bestea, Maradonak sartutako "Mendeko Gola" izan zen.
Maradonak berak partidaren ostean adierazi zuenez, gola "pixka bat buruarekin eta pixka bat Jainkoaren eskuarekin markatu zuen", eta handik aurrera munduko prentsak bataiatu egin zuen.

## Gola

Lehen zatiaren ostean, partida berdinduta zegoen oraindik. Maradona partida desorekatzen hasi zen, eta bigarren zatiko 6. minutuan munduko txapelketako jokaldirik polemikoenetako bat iritsi zen: Maradonak baloia areatik kanpo hartu zuen eta, ezker hankarekin, bere taldekide Jorge Valdanori pasa zion, zenbait atzelari ingelesen artean, eta honek baloia eramaten saiatu zen, baina baloia atzeraka eta gora bota zuten, uxatzeko ahaleginean.
Jokaldiaren inertziagatik, Maradona jokoz kanpo geratuko zen, baina kontrako baten baloia behar bezala prestatu zuten. Area barruan eta pilota erortzen ari zela, Maradona Peter Shilton atezainaren bila joan zen, bera baino 20 zentimetro altuagoa zena. Shiltonek jauzi egin zuen eskuineko eskua aurreratuz, Maradonak ezkerreko besoa luzatuta egiten zuen bitartean. Argentinako jokalariaren ukabilak, bere burutik gertu, lehenago jo zuen baloia, eta helmugarantz egin zuen. Maradona ospatzen hasi zen, epaileari eta lerroko epaileari zeharka begiratuz, eta lasaitu egin zen gola baliozkotu zutenean.
Tunisiako Ali Bennaceur epaileak gola balidatu zuen, baina jokalari britainiarren erreguen ostean, aholkua eskatu zion bigarren linierrari, eta honek gola berretsi zuen.
Alejandro Ojeda Carbajal argazkilari mexikarrak une hori hilezkortu zuen eskuarekin kolpea argi eta garbi ikusten den argazki batean.
Bere biografian, Maradonak honako hau adierazi zuen:
| « | Orain esan dezaket une hartan ezin nuena, une hartan "Jainkoaren eskua" bezala definitu nuena... Jainkoaren eskua, Diegoren eskua izan zen! Eta ingelesei ere diru-zorroa lapurtzea bezala izan zen... | » |

## Herri kulturan

Rodrigo Bueno abeslariak "La mano de Dios" abestia konposatzeko erabili zuen esaldia, Diego Maradona bere idolo handiaren omenez.

## Erreferentziak

* ↑ Maradona, Diego, 1960-. (2001). Yo soy el Diego. (5. ed. argitaraldia) Planeta ISBN 84-08-03674-2. PMC 46691287. (Noiz kontsultatua: 2020-11-25).

## Kanpo estekak

* Datuak: Q4493724
* Multimedia: Argentina v England, 22 June 1986 / Q4493724
# Jaunpur barrutia

Jaunpur barrutia Indiako barruti bat da, Varanasi dibisioan, Uttar Pradesh estatuan. 4.494.204 biztanle ditu 4.038 kilometro koadrotan.

## Mugakideak

Honako barrutiekin egiten du muga:
Mirzapur barrutia

## Ikus, gainera

* Uttar Pradesh

## Kanpo estekak

* Datuak: Q1356060
# Americas Rugby Championship

Americas Rugby Championship ezizenez Amerikako Sei Nazioak Amerikako errugbi selekzioen arteko txapelketa da.

## Historia

1995 eta 2003 artean Txapelketa Panamerikarra jokatu zen baina ez zuen jarraipenik izan. 2006 eta 2008 artean Kanada eta Estatu Batuetako bina taldek North America 4 txapelketa jokatu zuten eta izandako arrakasta ikusita 2009an Hegoamerikarrak gonbidatu eta Americas Rugby Championship abiatu zen. Argentina Jaguares da garaipen gehien lortu dituen taldea, hau Argentinaren B taldea da, talde nagusiak The Rugby Championship jokatzen baitu.
2009ko ekitaldia taldeen artekoa izan zen. 2010tik aurrera selekzioek hartu zuten parte, baina B taldeek. Lehenengo ekitaldi honetan Tonga ere aritu zen gonbidatuta. 2011 eta 2015eko edizioak ez ziren jokatu Munduko Errugbi Txapelketa jokatzen zelako.
2016an Europako Sei Nazioen antzera seikotea osatu zen eta Selekzio nagusientzako txapelketa bihurtu zen, Argentinako selekzioa ezik.

## Partehartzaileak

* AEB ||
* Argentina ||
* Brasil ||
* Kanada ||
* Txile ||
* Uruguai ||

## Aurrekariak
### Txapelketa Panamerikarra

| Urtea | Txapelduna | Bigarrena | Hirugarrena | Laugarrena |
| 1995 | Argentina | Kanada | Uruguai | - |
| 1996 | Argentina | Kanada | Estatu Batuak | Uruguai |
| 1998 | Argentina | Kanada | Estatu Batuak | Uruguai |
| 2001 | Argentina | Kanada | Estatu Batuak | Uruguai |
| 2003 | Argentina | Estatu Batuak | Kanada | Uruguai |

### North America 4

| Urtea | Txapelduna | Emaitza | Bigarrena | Hirugarrena | Emaitza | Laugarrena |
| 2006 | Canada West | 31-20 | USA Falcons | Canada East | 34-18 | USA Hawks |
| 2007 | Canada West | 43-11 | USA Falcons | USA Hawks | 34-29 | Canada East |
| 2008 | Canada West | 16-11 | USA Falcons | Canada East USA Hawks | 17-17 | |

## Americas Rugby Championship
### Palmaresa

| Urtea | Taldeak | Txapelduna | Bigarrena | Hirugarrena |
| 2009* | 6 | Argentina Jaguares | BC Bears | Ontario Blues |
| 2010 | 4 | Argentina Jaguares | Kanada B | Estatu Batuak B |
| 2011 | | ez zen jokatu |
| 2012 | 4 | Argentina Jaguares | Kanada B | Uruguai |
| 2013 | 4 | Argentina Jaguares | Estatu Batuak B | Kanada B |
| 2014 | 4 | Argentina Jaguares | Estatu Batuak B | Kanada B |
| 2015 | | ez zen jokatu |
| 2016 | 6 | Argentina XV (Jaguares) | Estatu Batuak | Kanada |
| 2017 | 6 | Estatu Batuak | Argentina XV (Jaguares) | Uruguai |
| 2018 | 6 | Estatu Batuak | Argentina XV (Jaguares) | Uruguai |
| 2019 | 6 | Argentina XV (Jaguares) | Uruguai | Estatu Batuak |
| 2020 | | ez zen jokatu | | |
* 2020ko txapelketa ez zen jokatu COVID-19 pandemiaren eraginez.

### Garaipenak

| Selekzioa | Txapeldun | Finalista | Garaipen urteak |
| Argentina Jaguares | 7 | 2 | 2009, 2010, 2012, 2013, 2014, 2016, 2019 |
| Estatu Batuak | 2 | 3 | 2017, 2018 |
| Kanada | 0 | 3 | |
| Uruguai | 0 | 1 | |

## Kanpo estekak

* (Ingelesez) Webgune ofiziala
* Datuak: Q580749
* Multimedia: Americas Rugby Championship / Q580749
# American udalerria, Allen konderria (Ohio)

American udalerria Ameriketako Estatu Batuetako Ohio estatuko udalerri bat da, Allen konderrian. Azken zentsuaren arabera 14.538 biztanle zituen, 62.6 milia karratu (162 km$^2$) eremuan.

## Ekonomia

2020ko zentsuaren arabera, American udalerriak 6325 etxebizitza zeuden. Per capita diru-sarrerak 31.621 estatubatuar dolar ziren.

## Kanpo estekak

* Datuak: Q467099
* Multimedia: American Township, Allen County, Ohio / Q467099
# American way of life

American way of life (euskaraz: «AEBetako bizimodua»), sarritan American way sinplifikatua, ingelesezko adierazpen bat da, zeinaren bidez alderdi guztietan- politikoa, soziala, ekonomikoa, kulturala, etab.- 1776ko Independentzia Adierazpenean zehaztutako printzipioekin ('bizitza, askatasuna eta zoriontasunaren bilaketa', ingelesez: life, liberty and the pursuit of happiness) identifikatutako eta indibidualismoa, pragmatismoa eta dinamismoa bultzatzen dituen bizimodua adierazten den.
Ikuspuntu kritiko batetik (autokritika eta desadostasunarekiko errespetua bizitza ulertzeko modu horren ezaugarri bat ere bada), WASP siglekin (zuriak, anglosaxoiak eta protestanteak, ekialdeko kostaldeko lehen kolonoak izan ziren bezala), kontsumismoa, "amerikar ametsa", "erlijio zibil amerikarra" eta "estatubatuar salbuespentasuna" kontzeptuekin identifikatutako biztanleria-segmentuaren balioetara murriztu dela adierazten da.
Enpresa askea, merkatu librea edo kapitalismoa, anbibalenteki, sistemaren bertute edo bizio bezala ikusten dira: dela nortasunaren garapen osoa ahalbidetzen dutelako, dela esplotaziora eta desberdintasunera bultzatzen duten berekoikeria eta gutizia adierazten dutelako.
Globalizazioaren ondoz ondoko olatuek american way of life (amerikarizazioa) hedatu dute Pax Americana deiturikoarekin bat eginez.

## Erreferentziak

* ↑ Herberg, William. (1955). Protestant, Catholic, Jew: an Essay in American religious sociology. University of Chicago Press.

## Kanpo estekak

* Datuak: Q467255
* Multimedia: American way / Q467255
# Americano (2005eko filma)

Americano (euskaraz Amerikarra) 2005eko Kevin Noland estatubatuar zinema zuzendariaren filma bat da. Bertan, Joshua Jackson, Leonor Varela, Timm Sharp, Ruthanna Hopper eta Dennis Hopper aktoreek antzeztu zuten.
Ia osoki 2003ko udan Iruñean filmatua eta Sanferminetan girotua izan zen, bai eta Nafarroako Zubieta udalerrian ere (hainbat eszena), zubietarrek etxra modura jardun zutelarik.

## Argumentua

Oharra: Atal honek istorio osoa edo amaiera argitzen du.
Chris, Ryan eta Michelle (Joshua Jackson, Timm Sharp eta Ruthanna Hopper) Europan barna oporrak pasatzera etorri diren hiru gazte estatubatuar dira. Euskal Herrira iristean Chrisek bere maleta galdu eta horrek bere herrialdera itzulera atzerarazi eta kasik ezagutzen ez duen Adela (Leonor Varela) izeneko iruindar emakume misteriotsuaren atzetik abiatzeko aitzakia izango du, horretan ari dela australiar bat eta Riccardo (Dennis Hopper) izeneko gizon probokatzaile bat ere ezagutuko ditu. Bestalde, Ryan eta Michellek bidaia euren bikote harremanari buruz gogoeta egiteko aprobetxatuko dute, jada AEBtako "mundu errealera" itzultzeko unea iristear baidute, biak berriz ere egunerokotasunean murgilduz...

## Aktoreak

* Chris McKinley: Joshua Jackson
* Adela: Leonor Varela
* Ryan: Timm Sharp
* Michelle: Ruthanna Hopper
* Riccardo: Dennis Hopper

## Erreferentziak

* ↑ Kevin Noland zuzendariaren Americano filma pantaila handira iritsi berri da, de Kevin Noland, Zubieta eta Iruñean filmatutako eszenekin

## Kanpo estekak

* Americano filmaren IMDBko fitxa irakurgai (Ingelesez)
* Americano filmaren trailer edo iragarkia ikusgai. Youtube.com (Ingelesez)
* Datuak: Q4745596
# Americas Tower

Americas Tower, Ameriketako Estatu Batuetako New York hirian dagoen bulego etxe orratz bat da. Guztira 211 metro eta 50 solairu dauzka eta 1992an amaitu zuten eraikitzen.
Swanke Hayden Connell Architects arkitekto taldeak diseinatu zuen.

## Ikus, gainera

* Ameriketako Estatu Batuetako eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q467467
* Multimedia: Americas Tower 1177 Avenue of the Americas / Q467467
# Americano do Brasil

Americano do Brasil Brasilgo udalerri bat da, Goiás estatuan kokatua. 5.259 biztanle ditu 133,563 km²ko eremuan.

## Ikus, gainera

* Goiás

## Kanpo estekak

* Datuak: Q467478
* Multimedia: Americano do Brasil / Q467478
# Americano (2011ko filma)

Americano 2011ko Mathieu Demy frantziar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Amaren heriotzari aurre egin ezinik, Martin Lolaren bila abiatuko da Tijuana aldera. Lola txikitan ezagutu zuen emakume mexikarra da, eta Martinen amaren bizitzan toki berezia eduki zuen.

## Ahots aktoreak

* Mathieu Demy: Martin
* Salma Hayek: Lola
* Geraldine Chaplin: Linda
* Chiara Mastroianni: Claire
* Carlos Bardem: Luis
* Jean-Pierre Mocky: Aita
* André Wilms : German

## Erreferentziak

* ↑ www.sansebastianfestival.com

## Kanpo estekak

* Datuak: Q497308
# American Wedding

American Wedding (euskaraz Amerikar Ezkontza), 2003ko Jesse Dylan estatubatuarrak zuzendutako komedia film bat da. Jason Biggs, Alyson Hannigan, January Jones, Thomas Ian Nicholas, Seann William Scott, Eddie Kaye Thomas, Fred Willard eta Eugene Levy aktoreek antzeztu zuten.
American Pie (2000) eta American Pie 2 (2001) aurrekariak eta American Reunion (2012) jarraipena dauzka.

## Argumentua

Oharra: Atal honek istorio osoa edo amaiera argitzen du.
East Great Falls High institutuko lagun taldea elkar ikusi ziren azken alditik urteak igaro dira. Orain Jim Levenstein (Jason Biggs) eta Michelle Flaherty (Alyson Hannigan) ezkontzekotan daude, eta ezkontza aurretik ezkon aurreko agur festa antolatu beharrean daude, festa honen arduradun, nola ez, Steve Stifler (Seann William Scott) izango da. Festa ezinobea izan dadin, taldea berrelkartzen saiatuko dira.

## Aktoreak

* Jason Biggs: Jim Levenstein
* Seann William Scott: Steve Stifler
* Alyson Hannigan: Michelle Flaherty
* Eddie Kaye Thomas: Paul Finch
* Thomas Ian Nicholas: Kevin Myers
* January Jones: Cadence Flaherty
* Eugene Levy: Noah Levenstein, "Levenstein jauna"
* Molly Cheek: Jimen ama
* Deborah Rush: Mary Flaherty
* Fred Willard: Harold Flaherty
* Angela Paton: Amona Levenstein
* Eric Allan Kramer: Bear
* Amanda Swisten: Stripper "Brandi neskamea"
* Nikki Schieler Ziering: Stripper "Krystal ofiziala"
* Lawrence Pressman: Head entrenatzailea
* Alexis Thorpe: Jennifer
* Reynaldo Gallegos: Leslie Summers
* Kate Hendrickson: Lorezaina
* Jennifer Coolidge: Stiflerren ama
* Julie Payne: Zyskowski andrea

## Kanpo estekak

* IMDBko fitxa irakurgai (Ingelesez)
* Datuak: Q466423
# Americana

Americana Brasilgo udalerri bat da, São Pauloko estatuan kokatua. 237.247 biztanle ditu 133,912 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q467421
* Multimedia: Americana (São Paulo) / Q467421